**DOGODKI KATOLIŠKE MLADINE – maj 2023**

**Koncerti Stična benda po Sloveniji**

Letošnji [42. festival Stične mladih](https://sticna.net/) bo potekal v soboto, 16. septembra, v cistercijanskem samostanu Stična na Dolenjskem. Geslo Stične mladih 2023 je ‘Kdo praviš, da sem?’ V pripravi na letošnji festival bomo v naslednjih tednih organizirali tri koncerte Stična benda, na katerih bodo mladi lahko v predprodaji kupili vstopnice in izdelke Stične mladih. Vstop na koncerte je prost, koncert pa je namenjen vsem, še posebej mladim. Koncerti bodo:

* 13. maja ob 19.00 v Velenju (Krstnikov dom na Vinski Gori),
* 15. junija v Ljubljani (točna lokacija bo objavljena naknadno),
* 16. junija v Ajdovščini (točna lokacija bo objavljena naknadno).

Ker bo prvi koncert v Velenju potekal že prihodnjo soboto, župnije v Velenju in okolici prosimo, da koncert oznanite pri nedeljskih oznanilih.

**Vseslovensko romanje mladih h Grozdetu**V Grozdetovem letu v petek, 26. maja, ŠOM Novo mesto organizira romanje mladih na Zaplaz pod imenom »Ti poznaš srce mlado«. Več informacij o romanju in programu najdete [na naši spletni strani](https://katoliskamladina.si/home/projekti/romanja/).

**Hillsong UNITED koncert**V soboto, 3. junija, se bomo udeležili slavilnega koncerta Hillsong UNITED, ki ga v Pulju organizira Ez az a nap z Madžarske. Med drugim bosta nastopila tudi skupina Svetnik in Matt Maher. Koncert je izredna priložnost za povabilo mladih, saj gre za najbolj znano krščansko glasbeno skupino na svetu. Omogočen bo tudi avtobusni prevoz iz Ljubljane (Dolgi most). Vstopnice so na voljo [na spletni strani Katoliške mladine](https://katoliskamladina.si/home/projekti/koncerti/).

**Poletje na Katoliški mladini**

Za [Poletni teden v Taizéju](https://katoliskamladina.si/home/projekti/taize/poletni-tedni-v-taizeju/), ki bo letos potekal v dveh terminih (2.–9. 7. 2023 ter 20.–27. 8. 2023), in [Poletni kamp za birmance in srednješolce](https://katoliskamladina.si/poletni-kampi/) (14.–18. 8. 2023) so še na voljo prosta mesta. Vabljeni, da mlade spodbudite k prijavi.

**Za mladinske skupine**

Pri Katoliški mladini ponujamo program za mladinske skupine. Pri tem sodelujemo s katoliško organizacijo Life Teen. Z njimi želimo opremiti župnije, da lahko kakovostno spremljajo mlade ter jih vodijo h Kristusu. Mladi na srečanjih na dinamičen način spoznavajo nauk vere, mladi odrasli pa jim pomagajo pri osebnem srečanju z Bogom. Trenutno je na voljo že več kot 40 prevedenih srečanj za srednješolce. V letošnjem letu na Katoliški mladini začenjamo tudi s prevajanjem programa EDGE, ki je namenjen mladim v starostni skupini od 6. do 9. razreda. Na Katoliški mladini župnijam nudimo tudi pomoč pri vzpostavitvi skupin, spremljanje voditeljev in usposabljanje. Če bi želeli pričeti s programom Life Teen, vas vabimo, da nas kontaktirate na [emanuel@katoliskamladina.si](mailto:emanuel@katoliskamladina.si) ali telefon 069 930 614.

**Duhovne vaje za novo sezono**V kolikor želite v naslednjem šolskem letu rezervirati birmanske duhovne vaje, nas kontaktirajte na [emanuel@katoliskamladina.si](mailto:emanuel@katoliskamladina.si).

**Prihajajoči dogodki:**

* Prvi petek: 5. 5. ob 6.30 v cerkvi Srca Jezusovega na Taboru v Ljubljani,
* Večer Plus: 9. 5. ob 20.00 v Antonovem domu na Viču,
* Slovesne večernice: 17. 5. ob 21.00 v cerkvi Srca Jezusovega na Taboru v Ljubljani
* Taizéjska molitev: 18. 5. ob 20.00 v evangeličanski cerkvi.